
La Bradu s-a aprins 
Focul lui Sumedru. 
Primarul Dan Stroe, 
alături de brâdeni! 


Periormanță 
incredibilă 
pentru 
Gymnastic Star! 
Calificare la 
Campionatul 


Administraţia comunei Bradu face un apel către cetăţenii EI ropean! 

comunei să nu mai arunce în gunoiul menajer sticle. zi 

Costul gunoiul menajer este pe cantitate, iar colectarea 

sticlelor odată cu gunoiul menajer va duce la costuri mai 

mari pentru deşeuri. 

Reamintim că sticlele se colectează din poartă în poartă în 
—— — ultima vineri din lună! 


Anunt Numere de telefon pentru reclamaţii și sesizări: Primăria Bradu: 


0248 219 412 ; Poliţia Locală Bradu: 0248/279412 (INTERIOR 219) 

Primăria Bradu oferă gratuit cetăţenilor cu 
domiciliul în Bradu pubele pentru colectarea 
sticlelor și recipiente pentru compost. Pubelele 
şi recipientele pentru compost se ridică de la se- 
diul S.C. HCB CONSTRUCT INVESTMENT 
S.R.L., firma Consiliului Local Bradu, din stra- 
da Învățător Sabin Iliescu, nr. 5. 

Primăria Bradu şi HCB CONSTRUCT INVEST- 
MENT îi îndeamnă pe locuitorii comunei să trans- 
forme deșeurile biodegradabile în îngrășăminte 
utile pentru sol, prin compostare, o formă naturală 
şi simplă de reciclare. 

Informaţii la numărul de telefon: 0764 460 741 
Deşeurile din sticlă se ridică în ultima vineri 
din lună! 


Continuă acțiunea de colectare a deșeurilor 
vegetale! Iarba să fie colectată în saci! Atenţie! 
Crengile se ridică din luna octombrie! 


Firma Consiliului Local Bradu — HCB Construct 
Investment — continuă acțiunea de colectare a 
deşeurilor vegetale, doar iarbă, care trebuie de- 
pozitată în saci, în faţa proprietăţii. 

Locuitorii care vor scoate alte resturi vegetale, în 
afară de iarbă, vor fi sancționaţi de Poliţia Locală 
Bradu! 


Proyramul de colectare a gunoiului menajer 
în localitatea Bradu 


Luni - strada Principală, de la barieră (Bradu de 
Jos) — Târg Săptămânal (Geamăna) 

Marţi - Bradu de Jos 

Miercuri - Bradu de Sus 

Joi — Geamăna 

Vineri — zona Platou şi Târg Săptămânal. 
Deșeurile din pet - carton — plastic se ridică: 

- în prima şi a treia zi de miercuri din lună în zona 
1 — Geamăna, Platou şi Târg Săptămânal 

- în prima şi a treia joi din lună în zona 2 - Bradu 
de Sus şi Bradu de Jos 

Având în vedere că temperaturile pe tim- 
pul nopţii au scăzut, Compartimentul 
Prevenire din cadrul Serviciului Voluntar 
pentru Situaţii de Urgenţă Bradu reco- 
mandă cetăţenilor care utilizează pentru 
încălzirea locuinţelor sobe, aparate sau 
mijloace electrice de încălzire să ia ur- 
mătoarele măsuri specifice de prevenire a 
incendiilor de locuinţe sau a intoxicaţiilor 
cu gaze rezultate in urma arderii: 

- asiguraţi verificarea, curăţarea şi rep- 
ararea,dacă este cazul, a coşurilor de 
fum de către o persoană specializată 
- NU folosiţi decât materialul combustibil 
pentru care a fost destinată soba şi evitaţi su- 
praîncărcarea acesteia 

- NU folosiţi soba decât cu uşiţa închisă 

- aşezaţi o tăviță metalică in faţa sobei, în 
dreptul uşiţei 

- NU aşezaţi în apropierea sobei sau pe aceas- 
ta materiale combustibile 

- stingeţi focul din sobă înainte de a părăsi 


locuința 

- NU adormiţi niciodată cu soba aprinsă 

- verificaţi integritatea aparatelor și mijloace- 
lor de încălzire electrice, iar în cazul în care 
acestea sunt defecte, reparaţi-le cu ajutorul 
unui specialist sau cumpăraţi-vă altele noi 

- NU aşezaţi aparatele de încălzire electrice 
in apropierea materialelor combustibile 

- NU aşezaţi materiale combustibile pe mi- 
jloacele de încălzire electrice 

- decuplați aparatele de încălzire electrice 
înainte de a părăsi locuinţa sau de a adormi 

- NU lăsaţi niciodată copiii nesupraveghe- 
aţi cu soba aprinsă ori aparatele de încălzire 
electrice în funcţiune 

Respectând aceste sfaturi privind oc- 
rotirea propriilor gospodării de acest 
dușman care este INCENDIUL puteţi trăi 
în liniște, fără grijă că viaţa şi bunurile ma- 
teriale agonisite vor fi mistuite de flăcări! 
Şef Compartiment Prevenirea Incendiilor 
Inspector, Cîrstea Stoicănel-Adrian 

În Monitorul Oficial, Partea I nr. 
916 din 11 octombrie 2023 a fost 
publicată Legea nr. 272/2023 pen- 
tru modificarea şi completarea art. 
1 din Legea nr. 62/2018 privind 
combaterea buruienii ambrozia. 

Pe 10 octombrie 2023, Klaus Iohannis, 
preşedintele României, a semnat de- 
cretul privind promulgarea Legii pen- 
tru modificarea şi completarea art. 1 
din Legea nr. 62/2018 privind com- 
baterea buruienii ambrozia. 

Pe 13 septembrie 2023, Camera De- 
putaţilor, în calitate de Cameră de- 
cizională, a adoptat proiectul de Lege 
pentru modificarea şi completarea art. 
1 din Legea nr. 62/2018 privind com- 
baterea buruienii ambrozia: 


Articolul | 


Articolul 1 din Legea nr. 62/2018 
privind combaterea buruienii ambro- 
zia, publicată în Monitorul Oficial 
al României, Partea I, nr. 227 din 14 
martie 2018, cu modificările ulteri- 
oare, se modifică şi se completează 
după cum urmează: 

1. Alineatul (2) se modifică şi va avea 
următorul cuprins: 

(2) În scopul distrugerii buruienii 
ambrozia şi al prevenirii răspândirii 
acesteia, proprietarii sau deţinătorii 
de terenuri, administratorii drumu- 


rilor publice, căilor ferate, cursurilor 
de apă, lacurilor, sistemelor de irigaţii 
şi ai bazinelor piscicole vor desfăşu- 
ra periodic, în perioada cuprinsă în- 
tre răsărirea acestei plante şi apariția 
primelor inflorescențe, respectiv 
cel târziu până la data de 30 iunie a 
fiecărui an sau în termen de 15 zile 
de la primirea unui avertisment din 
partea autorităţilor publice locale, lu- 
crări de întreținere a terenurilor prin 
smulgere, erbicidare sau alte lucrări 
şi metode specifice. Aceste măsuri se 
mențin până la sfârşitul perioadei de 
vegetaţie a buruienii ambrozia. 

2. După alineatul (4) se introduc două 
noi alineate, alin. (5) şi (6), cu ur- 
mătorul cuprins: 

(5) Proprietarii sau deținătorii de 
terenuri, administratorii drumurilor 
publice, căilor ferate, cursurilor de 
apă, lacurilor, sistemelor de irigații 
şi ai bazinelor piscicole pot solici- 
ta efectuarea acestor lucrări de către 
autoritățile administrației publice lo- 
cale. Autoritățile administrației pub- 
lice locale vor proceda la efectuarea 
lucrărilor, pe cheltuiala solicitantului, 
în măsura în care dispun de mijloacele 
necesare efectuării acestora, sau îl 
vor informa pe acesta că nu pot da 
curs solicitării şi că obligația le- 
gală prevăzută la alin. (1) subzistă. 


Modalitatea de plată a contravalo- 
rii prestaţiilor serviciilor de curăţare 
a terenurilor infestate cu buruiana 
ambrozia se stabileşte de către au- 
toritățile administrației publice lo- 
cale. 

(6) În situaţia în care autorităţile lo- 
cale, la expirarea termenului de 15 
zile de la transmiterea avertismen- 
tului, constată că proprietarii sau 
deţinătorii de terenuri, administratorii 
drumurilor publice, căilor ferate, cur- 
surilor de apă, lacurilor, sistemelor de 
irigaţii şi ai bazinelor piscicole nu au 
efectuat lucrări de curăţare a terenu- 
rilor infestate cu buruiana ambrozia, 
pot interveni pe terenurile infestate 
pentru a le curăța. În toate cazurile 
în care proprietarul notificat conform 
alin. (1) nu permite accesul pe terenul 
supus lucrărilor de-intervenţie în ve- 
derea executării acestora de către au- 
toritatea administraţiei publice locale, 
primarul solicită autorizarea instanţei 
judecătoreşti competente, prin or- 
donanță preşedințială, dată cu citarea 
părților. Dispoziţiile art. 3 se aplică în 
mod corespunzător. Costurile gene- 
rate de efectuarea lucrărilor de preve- 
nire, combatere şi distrugere a speciei 
Ambrosia artemisiifolia vor fi supor- 
tate de către proprietarii, deţinătorii 
de terenuri, administratorii drumu- 


rilor publice, căilor ferate, cursurilor 
de apă, lacurilor, sistemelor de irigații 
şi ai bazinelor piscicole. 

În termen de 90 de zile de la data in- 
trării în vigoare a prezentei legi, Gu- 
vernul, la propunerea Ministerului 
Agriculturii şi Dezvoltării Rurale, 
a Ministerului Mediului, Apelor şi 
Pădurilor şi a Ministerului Sănătății, 
va adopta hotărârea de modificare şi 
completare a Normelor metodologice 
de aplicare a prevederilor Legii nr. 
62/2018 privind combaterea buruienii 
ambrozia, aprobate prin Hotărârea 
Guvernului nr. 707/2018, cu modi- 
ficările şi completările ulterioare. 
Această lege a fost adoptată de Par- 
lamentul României, cu respectarea 
prevederilor art. 75 şi ale art. 76 alin. 
(2) din Constituţia României, repu- 
blicată. 


De la 1 noiembrie, plăţile cash la comercianţi 
vor îi limitate! Ce amenzi se vor da 


Începând cu 1 noiembrie, o parte din noile mă- 
suri fiscale vor intra în vigoare, printre care şi 
limitarea plăţilor cash la comercianți. Pachetul 
de măsuri fiscale care introduce și majorează 
taxe, pe care Guvernul şi-a asumat răspun- 
derea, a fost publicat în Monitorul Oficial, 
după ce a fost promulgat de preşedintele Klaus 
Iohannis. Potrivit proiectului, de la 1 noiem- 
brie se poate încasa cash în limita unui plafon 
zilnic de 1.000 lei de la o persoană juridică. 
Plăţi şi încasări cash între persoane fizice şi 
companii 

Se pot face încasări şi plăți între o persoană Ju- 
ridică şi o persoană fizică în plafonul zilnic de 


5.000 lei către/de la o persoană, pentru livrări ori 
achiziţii de bunuri sau a unor prestări de servicii, 
dividende, cesiuni de creanţe sau alte drepturi şi 
primiri ori restituiri de împrumuturi sau alte fi- 
nanțări. 

Plăţi şi încasări cash între 2 persoane fizice 

Se pot face încasări şi plăţi între 2 persoane fizice 
în limita unui plafon zilnic de 10.000 lei / tran- 
zacţie. 

Plăţi şi încasări cash între 2 persoane juridice 
Se poate încasa cash în limita unui plafon zilnic de 
1.000 lei de la o persoană juridica. 

Se pot face plăți către persoanele juridice în limita 
unui plafon zilnic de 1.000 lei/persoană, dar nu 


mai mult de un plafon total de 2.000 ler/zi. 

Se pot face plăți cash către un angajat, pentru 
avansuri spre decontare folosite pentru plata fur- 
nizorilor, în limita unui plafon zilnic de 1.000 
lei, stabilit pentru fiecare persoană care a primit 
avansuri spre decontare. 

Soldul la Registrul de casă 

Sumele în numerar aflate în casieria persoanelor 
juridice nu pot depăşi, la sfârşitul fiecărei zile, 
plafonul de 50.000 lei. Sumele în numerar care 
depăşesc plafonul se depun în conturile bancare 
ale acestor persoane în termen de două zile lu- 
crătoare. Prin excepţie se admite depăşirea acestui 
plafon numai cu sumele aferente plăţii salariilor. 

Focul lui Sumedru este o tradiţie româneas- 
că ce datează din cele mai vechi timpuri. În 
noaptea de 25 spre 26 octombrie, înaintea 
sărbătorii Sfântului Dimitrie, care este 
considerat apărătorul păstorilor, se aprind 
focuri şi tinerii se adună în jurul acestora. 
În credinţa populară, anul este împărţit în 
două anotimpuri: vară şi iarnă. Dacă Sfân- 
tul Gheorghe „încuie” iarna şi înfrunzeşte 
întreaga natură, Sfântul Dumitru desfrun- 
zeşte codrul şi usucă toate plantele. Există 
credinţa că, în ziua Sfântului Dumitru, 
căldura intră în pământ şi gerul începe să- 
şi arate colții. Tradiţia focului de Sumedru 
este cunoscută și ca ziua când se desfac stâ- 
nile, obiceiul transhumanţei spune că peste 
iarnă oile sunt coborâte la vale de la păşu- 
nile de munte unde au stat peste vară. 

Sărbătoarea Focul lui Sumedru a devenit 
tradiție în Bradu, iar anul acesta a fost înscrisă 
în calendarul sărbătorilor locale, alături de 
Ziua Comunei, prin HCL. Edilul Dan Stroe a 
pregătit multe surprize celor prezenţi la eveni- 
ment, focul fiind aprins la Baza Sportivă din 
localitate. Pentru primarul Dan Stroe, tradiţiile 
populare reprezintă o prioritate, de fiecare dată 
pregătind localnicilor surprize frumoase, la 
ceas de sărbătoare. „Mă bucur foarte mult că 
sunteţi alături de noi și în acest an, în această 
seară unică și foarte frumoasă pentru tradiția 
noastră a românilor, Focul lui Sumedru! 
După cum bine ştiţi, anul trecut l-am orga- 
nizat pentru prima dată aici, în parcarea 
din spatele Bazei Sportive şi am observat că 
s-a bucurat de o largă prezență din partea 
dumneavoastră, motiv pentru care am Înscris 
această sărbătoare în calendarul sărbătorilor 
comunei noastre, alături de Ziua Comunei! 
Știm cu toţii că Focul lui Sumedru este o 
tradiție românească, veche de aproape 
două mii de ani. În noaptea aceasta, di- 
naintea sărbătorii Sfântului Dimitrie (Du- 

mitru), apărătorul păstorilor, se aprind fo- 
curi şi tinerii se adună în jurul acestora. 
Focul lui Sumedru este o sărbătoare a în- 
tregii comunități, care marchează trecerea 
la toamna autentică, prin care încercăm 
să câştigăm bunăvoința lui Dumnezeu 
pentru o recoltă bogată și în anul viitor. 
Focul are și rolul protector împotriva 
spiritelor rele, de aceea tinerii și copiii 
sar peste tăciunii  aprinşi. De  aseme- 
nea, femeile împart covrigi, nuci şi mere. 
Și în acest an vă invit să degustăm împreună o 
porţie de fasole cu ciolan şi să bem un pahar 
de ţuică sau vin, într-un cadru de voie bună 
și veselie! Să vă dea Dumnezeu sănătate şi să 
ne vedem cu bine și la anul! ”, a declarat pri- 
marul Dan Stroe, în cadrul sărbătorii Focul lui 
Sumedru. 

Un foc imens a brăzdat cerul localităţii, parcă 
să purifice comuna de toate cele rele, iar lo- 
cuitorii să aibă parte în vieţile lor numai de 
lucruri pure şi frumoase. 

Conform tradiţiei, tineri necăsătoriți au aprins 
focurile Sfântului Dumitru, iar în jurul 
tradiţionalului foc s-au adunat fete şi băieți, 
tineri şi adulţi, într-o atmosferă veselă. Între- 
gul obicei străvechi a fost acompaniat de mu- 
zică populară interpretată de lăutari autentici. 
La finalul evenimentului, primarul Dan Stroe 
a împărţit, aşa cum e obiceiul, nuci, covrigi şi 
alte fructe de sezon. 

La sărbătoarea brădenilor a fost prezent şi 
vicepreşedintele Consiliului Judeţean Argeş, 
Marius Nicolaescu, acesta fiind însoţit de mai 
mulţi consilieri judeţeni. 

Preşcolarii şi şcolarii, împreună cu doamnele lor 
educatoare şi învățătoare de la Școala Primară 
„Mihai Eminescu” Bradu, au sărbătorit pe 
23 octombrie, anotimpul toamna printr-un fes- 
tival dedicat acestei perioade a anului! Alături 
de copii şi cadrele didactice a fost şi primarul 
Dan Stroe. Scopul activităţii a fost încurajarea 
la preşcolari și școlari a unor sentimente de 
dragoste faţă de natură şi dezvoltarea simțului 
estetic prin familiarizarea acestora cu creaţiile 
plastice dedicate anotimpului toamna şi trans- 
formările, care au loc în mediul înconjurător. 

„În cadrul acestui festival dedicat toamnei, în cur- 
tea şcolii, s-a deschis o mică „piață ”, unde copiii 
au putut să vândă diverse produse, de la prăjitură 


cu măr și dovleac, la clătite, chec şi cozonac, 
dulcețuri, zacuscă sau fructe și legume de toamnă. 
De asemenea, s-a cântat şi s-a dansat! Mulţumim 
domnului primar Dan Stroe pentru participare”, 
transmite conducerea Şcolilor din Bradu. 


Târgul Toamnei și la G.PP „Scufiţa 
2 ii sala E 
Roșie” din Geamâna! 
Vineri, pe 20 octombrie 2023, s-a desfășurat Târgul 
Toamnei şi la G.P.P. „Scufița Roşie” din Geamăna. 
Copiii, împreună cu doamnele lor educatoare, ală- 
turi de părinți şi bunici, au amenajat diverse standu- 
ri cu: plăcinte cu mere şi cu dovleac, brioşe, dar şi 
cu dovleci, mere şi nuci. De asemenea, şi borcanele 
cu murături sau cu dulcețuri s-au bucurat de succes 


în rândul numeroşilor cumpărători! 


Festivalul Toamnei și la G.PP „Scufiţa 
Roșie” din Bradu! 

Pe 19 octombrie, la G.P.P. „Scufiţa Roșie”, Bradu, 
s-a desfăşurat Ediţia a II-a a Festivalului Toamnei, 
un eveniment devenit tradiție în grădinița din loca- 
litate. A fost o zi plină de culoare. Preşcolari, cadre 
didactice, părinți şi bunici, şi-au unit forţele pen- 
tru a organiza un minunat Festival al Toamnei. Cei 
mici, împreună cu părinții, şi-au deschis standuri cu 
bunătăți şi produse de sezon, s-au îmbrăcat tradițio- 
nal şi şi-au aşteptat clienţii cu mult entuziasm. 

„ Toamna — ultimul şi cel mai frumos zâmbet al 
anului ” - William Cullen Bryant 

Pe 25 octombrie, elevii Școlii Gimnaziale „Mihai Eminescu”- Bradu și 
ai Şcolii Gimnaziale „Ion Creanga” — Bradu au sărbătorit Ziua Armatei 
Române, sub îndrumarea profesoarei Vişan Elena Roxana, in parteneri- 
at cu Biblioteca Bradu, bibliotecar Mirela Ionescu. Au vizionat materiale 
PPT şi filmuleţe documentare cu privire la Armata Română, au realizat 
referate şi planşe tematice. 

România sărbătoreşte Armata Română la data de 25 octombrie. În 1944, milita- 
rii au eliberat de sub ocupaţia horthystă Transilvania de Nord, în urma Bătăliei 
de la Carei. Sărbătorirea Zilei Armatei Române este stipulată de Decretul nr. 
381 din 01.10.1959. 

Clubul Real Bradu grupul nostru, vă lua legătura cu noi 
Juniori participă la așteptăm alături de este 0768777246 
toate competițiile noi! Numărul de Fotbal cu zâmbetul 
organizate de AJF telefon unde puteți pe buze la Bradu! 
Argeş, începând cu Sa 


Juniori A (2005- 
2006), Juniori C 
(2009-2010), Juniori 
D (2011-2012), Ju- 
niori E (2013-2014), 
Interliga Naţională 
2014, 2015, 2016, 
2017. Dacă doriți 
să faceți parte din 


L] L] 


Naţionala României a dispus cu 4-0 
e ARO A ARI 


de Andorra în preliminariile pentru 
îm IA | 


Euro2024, tricolorii fiind încurajați 
de 21.723 de spectatori (copii cu 
vârsta mai mică de 14 ani şi însoţi- 
torii acestora). 

Printre aceştia s-au numărat şi 50 de 
copii de la grupele clubului Real Bradu, 
însoţiţi de Alin Popescu, Mădălin Cio- 
banu, Nicolae Mihai, Adelin Voinescu 
şi Ionuţ Oprescu. 

Periormanţă incredibilă pentru Gymnastic Star! 
Calificare la Campionatul European! 


Lotul de 17 sportive a participat la Trofeul Balcanic Femi Sport 2023 
cu 15 coregrafii la secţiunile: acro sport, acro dance, gimnastică rit- 
mică şi majorete, la categoriile formaţie, grup, solo, duo, trio. Fetele 
au avut cea mai bună evoluţie de până acum, tehnic, artistic, sin- 
cronizare, au fost perfecte. Cea mai bună evoluţie a fost punctată cu 
nota maximă ( 10) - coregrafia a avut ca temă- holocaustul. Fetele au 
ridicat sala în picioare, fiind îndelung aplaudate, au fost momente 
unice. „Am obținut trofeul pentru cu cel mai mare punctaj la acrobatică 
și trofeul pentru cel mai bun solo. Surpriza a venit din partea doamnei 
antrenor a echipei Bulgariei de gimnastică ritmică și majorete, preşe- 
dinta juriului, care personal ne-a felicitat, ne-a acordat punctaj maxim 

și calificare la Campionatul European din mai 2024. Asta înseamnă per- 
formanţă, vis împlinit după ani mulți de muncă. Mândră de fetele mele, 
bravo, fetelor! 

Per total, ca punctaj, am fost pe podium, obținând după echipa națională 
Bulgariei, medalie de bronz. Următoarea competiție va fi D'AOR GRAND 
PRIX România- organizată pentru 1 dată de către doamna Monica Chere- 
cheș - președinta Federaţiei, directoarea de la Oleg Danovski. 

Este cel mai așteptat concurs al anului, concurs unde vor participa cei 
mai buni sportivi din România, unde se oferă calificări şi burse de studiu, 
însă oferite personal de doamna președintă Cherecheș. 

Vor participa 10 sportive și îmi doresc să obținem burse la nivel inter- 
național, gratuite. 

Este pentru prima dată când federaţia prin Ministerul Tineretului 
organizează această competiție, prin intermediul doamnei Cherecheș ”, 
transmite Cristina lonete, instructor coordonator al secţiei de gimnastică 


şi director al Căminului Cultural Bradu. 

Parteneriat între Real Bradu 
ŞI Golden Tennis Kits 


Clubul Real 
Bradu a început 
colaborarea cu 
Golden Tennis 
Kids, iar iubitorii 
sportului alb au 
posibilitatea să 
practice această 
disciplină într-un 
cadru organizat. 
Vârsta minimă 
acceptată este de 
5 ani, iar antre- 
namentele se vor 
desfăşura la sala de 
sport din Bradu. 
Informaţii com- 
plete la numărul 
de telefon 
0761.660.201 
(Raluca Nedelea). 


———— 
C.S. REAL BRADU 

